Родэрых фон Эркерт

Родэрых фон Эркерт, Родрыг Фёдаравіч Эркерт, Родэрых д'Эркерт (, Кульм — , ) — нямецкі этнограф, картограф і афіцэр расійскай арміі. Займаўся этнаграфіяй Беларусі.

 Біяграфія 
Нарадзіўся ў Кульме (сучасны Хелмна), атрымаў адукацыю ваеннага географа, паступіў афіцэрам на расійскую службу, дзе стаў сапраўдным сябрам Рускага геаграфічнага таварыства. Аўтар нарысаў па гісторыі і этнаграфіі заходніх губерняў Расіі (у тым ліку і беларускіх) і Каўказа, складальнік этнаграфічных карт і краніялагічных табліц, удзельнік складання манументальнай працы «Этнаграфічнае апісанне народаў Расіі», якая выйшла ў 1857 годзе пад рэдакцыяй Густава-Тэадора Паўлі. У кнізе «Мовы каўказскай расы» апублікаваў першыя ў еўрапейскім мовазнаўстве матэрыялы па некаторых дагестанскіх мовах, у тым ліку па цахурскай і карацінскай.

Намаляваў шэраг карт заходніх губерняў і Царства Польскага. Займаўся даследваннем палякаў на ўсім абшары Расійскай імперыі, ужо пазней заняўся даследваннем Каўказа і каўказскіх нацыянальнасцей.

 Працы 
 Russland, Carte éthnografique de l’Empire de Russie, par R. von Erkert, Kiepert, Berlin 1862
 Atlas ethnographique des provinces habitées en totalité ou en partie par des Polonais, par R. d’Erkert, St. Pétersbourg, 1863
 Взгляд на историю и этнографию западных губерний России : (с атласом) , Санкт-Петербург, 1864.
 Der Kaukasus und seine Völker (1887)
 Der Ursprung der Kosaken, vorzüglich nach neuesten russischen Quellen (1882)
 Die Sprachen des kaukasischen Stammes (1895)
 Wanderungen und Siedelungen der germanischen Stämme in Mitteleuropa (1901).

 Літаратура 
 Westpreussen-Jahrbuch, Bd. 35-38, S. 114, 1985
 Globus: illustrierte Zeitschrift für Länder- und Völkerkunde, Bd. 79, S. 67, 1901
 Эркерт, Р.Ф. Взгляд на историю и этнографию западных губерний России : (с атласом)  / [соч.] Полк. Р. Ф. Эркерта. — Санкт-Петербург : тип. Дома призрения малолет. бедных, 1864. — 72 с.

Катэгорыя:Нарадзіліся ў Хелмна
Катэгорыя:Этнографы Расіі
Катэгорыя:Картографы Расіі
Катэгорыя:Этнографы Беларусі